**Fel de sfârșit**

*Nichita Stănescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adevarata mâna n-o întind.

Nu ating cu ea decât cuvintele.

Altfel

copacul atins, de mirare s-ar trage în sine însuși,

cum se trage în sine însuși cornul de melc

și ar deveni un punct.

Nu ating scaunul.

S-ar trage în sine însuși

și ar deveni un punct.

Nici prietenii nu mi-i ating.

Nici soarele, nici stelele, nici luna.

Nu ating nimic.

Deși urăsc punctul, Doamne,

locuiesc într-un punct.